Հայաստանի –ժող. արվեստի թանգարանը (Երևան) ստեղծվել է 1978-ին՝ ժող. ստեղծագործության ՛տան մշտական գործող ցուցահանդեսի հիման վրա։ Նպատակն է պահպանել և շարունակել հայկ. ժող. կերպարվեստի և դեկորատիվ-կիրառական արվեստի ավանդույթները։ Թանգարանը հավաքում, պահպանում, ուսումնասիրում, ցուցադրում և մասսայականացնում է ժող. արվեստի ստեղծագործություններ, օգնում ժող. վարպետներին, ցուցահանդեսներ կազմակերպում: Ունի շուրջ 6 հգ. ցուցանմուշ (1986): "Սովետական ՛Հայաստանը Հայրենական մեծ պատերազմում 1941— 1945 թթ." թանգարանը (Երևան) հիմնադրվել է 1970-ին՝ ի նշանավորումն սովետական ժողովրդի հաղթանակի 25-ամյակի։ Թանգարանի ֆոնդերում պահվում են հայ զինվորների ու սպաների, զորավարների շուրջ 18 հզ. լուսանկար, անձնական իրեր, փաստաթղթեր, շքանշաններ, մեդալներ։ Հայաստանի կոմերիտմիության պետ. թանգարանը (Երևան) հիմն. է 1969-ին։ Ֆոնդերում պահպանվում է շուրջ 6 հզ. թանգարանային նմուշ։ Հայաստանի բնության պետական թանգարանը (Երևան) հիմն. է 1952-ին։ Ստեղծման համար հիմք է հանդիսացել 30-ական թթ. կազմակերպված Հակակրոնական թանգարանը։ Երևան քաղաքի պատմության թանգարանը հիմն. է 1931-ին։ Ունի շուրջ 66 հզ. ցուցանմուշ։ Երևանի հիմնադրման պատմության «Էրեբունի» թանգարանը ստեղծվել է 1968-ին, Երևանի 2750-ամյա հոբելյանի օրերին։ Հիմնական ֆոնդում կա շուրջ 25 հզ. իր, որոնք հայտնաբերվել են Էրեբունիի միջնաբերդի պեղումների ժամանակ։ Ռուս. արվեստի թանգարանը (Երևան) հիմն. է 1979-ին։ Հիմք է ծառայել բժիշկ Ա. Աբրահամյանի հավաքածուն. ընդգրկում է XIX դ. վերջի և XX դ. սկզբի ռուս. նկարիչների ստեղծագործություններ :